Alustava lisätalousarvioesitys nro 7 vuoden 2008 - Yleiseen talousarvioon menotaulukko pääluokittain - Pääluokka III - komissio /* KOM/2008/0556 lopull. */





[pic] | EUROOPAN YHTEISÖJEN KOMISSIO | Bryssel 15.9.2008 KOM(2008) 556 lopullinen ALUSTAVA LISÄTALOUSARVIOESITYS NRO 7 VUODEN 2008 YLEISEEN TALOUSARVIOON MENOTAULUKKO PÄÄLUOKITTAIN Pääluokka III – Komissio (komission esittämä) ALUSTAVA LISÄTALOUSARVIOESITYS NRO 7VUODEN 2008 YLEISEEN TALOUSARVIOON MENOTAULUKKO PÄÄLUOKITTAINPääluokka III – Komissio Euroopan komissio ottaa huomioon - Euroopan yhteisön perustamissopimuksen ja erityisesti sen 272 artiklan, - Euroopan atomienergiayhteisön perustamissopimuksen ja erityisesti sen 177 artiklan, - Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002[1], sellaisena kuin se on muutettuna neuvoston asetuksella (EY) N:o 1525/2007[2], ja erityisesti sen 37 artiklan, ja esittää budjettivallan käyttäjälle alustavan lisätalousarvioesityksen nro 7 vuoden 2008 talousarvioon. SISÄLLYSLUETTELO 1. Johdanto 4 2. EU:n solidaarisuusrahaston varojen käyttöönotto 4 2.1. Ranska: Dean-hirmumyrsky elokuussa 2007 4 2.2. Rahoitus 6 TIIVISTELMÄTAULUKKO RAHOITUSKEHYKSEN OTSAKKEITTAIN 7 MUUTOKSET PÄÄLUOKITTAISEEN MENOTAULUKKOON Muutokset pääluokittaiseen menotaulukkoon toimitetaan erikseen SEI-BUD-järjestelmän välityksellä. Pääluokittaisen menotaulukon muutosten englanninkielinen toisinto esitetään tiedoksi tämän asiakirjan talousarvioliitteenä. 1. Johdanto Tällä vuotta 2008 koskevalla alustavalla lisätalousarvioesityksellä (ALTE) nro 7 - otetaan käyttöön 12,78 miljoonan euron maksusitoumus- ja maksumäärärahat Euroopan unionin solidaarisuusrahastosta Guadeloupea ja Martiniquea elokuussa 2007 koetelleen Dean-hirmumyrskyn vaikutusten vuoksi - otetaan vastaava 12,78 miljoonan euron määrä budjettikohdan 13 04 02 – Koheesiorahasto maksumäärärahoista. 2. EU:n solidaarisuusrahaston varojen käyttöönotto 2.1. Ranska: Dean-hirmumyrsky elokuussa 2007 Elokuussa 2007 Ranskan merentakaisia departementteja Martiniquea ja Guadeloupea, kahta rinnakkaista Ranskan Antillien saarta, koetteli Dean-hirmumyrsky. Hirmumyrsky aiheutti vakavia vahinkoja infrastruktuureille ja talouden eri toimialoille. Myrskyn aiheuttamien suurten vahinkojen ja vakavien vaikutusten vuoksi Ranska haki rahoitustukea EU:n solidaarisuusrahastosta. Komission yksiköt ovat tutkineet hakemuksen perusteellisesti neuvoston asetuksen (EY) N:o 2012/2002[3] ja erityisesti sen 2, 3 ja 4 artiklan mukaisesti. Arvioinnin tärkeimmät näkökohdat ovat seuraavat: 1. Hakemus jätettiin komissiolle 26. lokakuuta 2007 eli kymmenen viikon määräajan kuluessa siitä, kun ensimmäiset vahingot oli todettu 17. elokuuta 2007. Ranskan viranomaiset toimittivat komissiolle lisätietoja 8. tammikuuta 2008. 2. Kyse on luonnonkatastrofista. Ranskan viranomaiset arvioivat välittömien vahinkojen kokonaismääräksi 511,2 miljoonaa euroa. Summa on 0,03 prosenttia suhteessa Ranskan BKTL:oon ja 16 prosenttia Ranskaan sovellettavasta, solidaarisuusrahaston käyttöönoton edellytyksenä olevasta tavanomaisesta kynnysarvosta, joka on 3,267 miljardia euroa (3 miljardia euroa vuoden 2002 hintoina). Rahoitustuen määrä lasketaan välittömien vahinkojen kokonaismäärän perusteella. Rahoitustukea saa käyttää ainoastaan asetuksen 3 artiklassa määriteltyjen ensisijaisten hätätoimien toteuttamiseen. 3. Koska vahinkojen kokonaismäärä jää alle tavanomaisen kynnysarvon, hakemus perustuu asetuksen (EY) N:o 2012/2002 2 artiklan 2 kohdan viimeiseen alakohtaan, joka koskee ns. poikkeuksellisia alueellisia katastrofeja. Kyseisessä alakohdassa säädetään edellytyksistä, joiden täyttyessä solidaarisuusrahastosta voidaan myöntää tukea poikkeuksellisissa tilanteissa. Alakohdan mukaan rahastosta voidaan poikkeustapauksessa myöntää tukea alueelle silloin, kun aluetta on koetellut sellainen poikkeuksellinen katastrofi, pääasiassa luonnonkatastrofi, jolla on vakavia ja pitkäaikaisia vaikutuksia huomattavan väestönosan elinoloihin ja talouden vakauteen alueella. Asetuksessa kiinnitetään erityistä huomiota Euroopan yhteisön perustamissopimuksen 299 artiklan 2 kohdassa määriteltyihin syrjäisiin ja eristyneisiin alueisiin, kuten saarialueisiin ja syrjäisimpiin alueisiin. Martinique ja Guadeloupe kuuluvat jälkimmäiseen ryhmään. 4. Solidaarisuusrahaston vuosikertomuksessa (2002–2003)[4] komissio toteaa, että alueellista katastrofia koskevien kriteerien tarkoituksenmukainen soveltaminen kansallisella tasolla edellyttää, että erotetaan toisistaan vakavat alueelliset ja toisaalta pelkästään paikalliset tapahtumat. Toissijaisuusperiaatteen mukaisesti paikalliset tapahtumat kuuluvat kansallisten viranomaisten vastuualueeseen, kun taas alueellisten katastrofien yhteydessä voidaan harkita tuen myöntämistä solidaarisuusrahastosta. 5. Ranskan viranomaiset perustelevat hakemustaan Martiniquen ja Guadeloupen erityisasemalla EU:n syrjäisimpinä alueina. Hakemuksessa esitetään näyttöä siitä, että hirmumyrskyn aiheuttamien vahinkojen vaikutukset ja niiden pitkäaikaiset seuraukset ovat saarten syrjäisen sijainnin ja niiden sosioekonomisen tilanteen vuoksi, joka oli jo ennen myrskyä erittäin vaikea, vakavampia kuin ne muutoin olisivat. 6. Hakemus koskee koko Martiniquea (34 kuntaa, joissa on yhteensä 381 000 asukasta) ja eniten vahinkoja kärsinyttä osaa Guadeloupesta (23 kuntaa, joissa on yhteensä 298 000 asukasta ts. kaksi kolmasosaa saaren koko väestöstä). Näissä 57 kunnassa oli julistettava hätätila, ja hirmumyrsky vaikutti eriasteisesti alueen koko väestöön eli lähes 680 000 henkilöön. 7. Ranskan viranomaiset ilmoittivat maa- ja kalatalousalalle aiheutuneiden vakavien vahinkojen arvoksi noin 186 miljoonaa euroa. Erityisesti banaaniala, joka on saarten tärkein yksittäinen toimiala, tuhoutui lähes täydellisesti. Lisäksi infrastruktuureille ja julkisille rakennuksille ilmoitettiin aiheutuneen noin 178 miljoonan euron vahingot ja kotitalouksille ja yrityksille lähes 110 miljoonan euron vahingot. 8. Osoittaakseen, että elinoloille ja talouden vakaudelle oli aiheutunut vakavia ja pysyviä vahinkoja, Ranskan viranomaiset esittivät pääasiassa näyttöä arvioiduista pitkän aikavälin vaikutuksista kahteen avainalaan, joista suuri osa aktiivisesta väestöstä on riippuvaisia: banaanialan (viljely, kuljetus, jalostus) lähes täydellinen tuhoutuminen ja matkailulle aiheutuneet seuraukset. Talous ja työllisyys olivat jo ennen myrskyä vaikeassa tilanteessa, ja nämä vaikutukset pahentavat sitä. Tuhoutuneiden tai vahingoittuneiden talojen suuri lukumäärä (lähes 17 000), vahingoittuneet infrastruktuurit (vesi, sähkö, puhelin) ja myrskyn koettelemien kuntien taloudelliset vaikeudet vähentävät julkisia palveluja ja aiheuttavat inflaatiota. Tämä vaikeuttaa entisestään elinoloja alueella. 9. Ranskan viranomaiset ovat arvioineet asetuksen (EY) N:o 2012/2002 3 artiklan 2 kohdassa tarkoitettujen tukikelpoisten ensisijaisten hätätoimien kustannuksiksi 119,9 miljoonaa euroa. Kustannukset on jaoteltu toimenpidetyypeittäin. 10. Ranska on ilmoittanut aikovansa käyttää katastrofiin POSEI-ohjelmasta (syrjäisestä sijainnista ja saaristoasemasta johtuvia valinnaisia toimenpiteitä koskeva erityisohjelma) ja Euroopan aluekehitysrahastosta (EAKR) saatavia varoja. 11. Ranskan viranomaiset ovat vahvistaneet, että edellä 9 alakohdassa mainitut tukikelpoiset toimenpiteet eivät kuulu vakuutusturvan piiriin. Edellä esitetyn perusteella ehdotetaan, että hakemus, jonka Ranska on tehnyt Dean-hirmumyrskyn johdosta, hyväksytään poikkeuksellista alueellista katastrofia koskevien kriteerien perusteella ja että Ranskalle myönnetään tukea solidaarisuusrahastosta. 2.2. Rahoitus Solidaarisuusrahaston vuotuinen talousarvio on miljardi euroa. Vuoden 2008 määrärahoista on jo käytetty 260 411 197 euroa aiempia hakemuksia varten, joten käytettävissä on 739 588 803 euroa. Koska rahasto on perustettu solidaarisuuden tukemiseksi, komissio katsoo, että rahastosta maksettavan tuen olisi oltava porrasteista. Tämä tarkoittaa, että asetetun kynnysarvon (0,6 prosenttia suhteessa BKTL:oon tai 3 miljardia euroa vuoden 2002 hintoina sen mukaan, kumpi näistä on pienempi) ylittävien vahinkojen osalta olisi aiemman käytännön mukaisesti sovellettava suurempaa tuki-intensiteettiä kuin kynnysarvon alle jäävien vahinkojen osalta. Suurkatastrofien perusteella myönnettävä tuki on aikaisemmin ollut kynnysarvon alle jäävältä osuudelta 2,5 prosenttia ja kynnysarvon ylittävältä osuudelta 6 prosenttia kaikista välittömistä vahingoista. Poikkeuksellisten alueellisten katastrofien osalta tuki on 2,5 prosenttia kaikista välittömistä vahingoista. Solidaarisuusrahastosta myönnettävän tuen laskutapa määritettiin solidaarisuusrahaston vuosikertomuksessa (2002–2003), ja neuvosto ja Euroopan parlamentti ovat hyväksyneet sen. Tässä tapauksessa ehdotetaan, että sovelletaan edellä mainittuja prosenttiosuuksia ja myönnetään seuraavat tukimäärät: (euroa) | Välittömät vahingot | Kynnysarvo | 2,5 prosentin mukaan laskettu määrä | 6 prosentin mukaan laskettu määrä | Ehdotettu kokonaistukimäärä | Ranska / Guadeloupe ja Martinique, Dean-hirmumyrsky | 511 200 000 | 3 266 629 000 | 12 780 000 | 0 | 12 780 000 | Yhteensä | 12 780 000 | Tämän korvaussumman suorittamisen jälkeen Euroopan unionin solidaarisuusrahaston varoista vähintään 25 prosenttia jää käytettäväksi vuoden viimeisen neljänneksen aikana, kuten asetuksen (EY) N:o 2012/2002 4 artiklan 2 kohdassa edellytetään. Kun otetaan huomioon budjettikohdassa 13 04 02 – Koheesiorahasto olevat ylimääräiset määrärahat, EU:n solidaarisuusrahastosta Ranskalle (Martiniquelle/Guadeloupelle) suoritettavien maksujen rahoittaminen ei edellytä uusia maksumäärärahoja. Budjettikohdasta 13 04 02 siirretään näin ollen 12,78 miljoonaa euroa budjettikohtaan 13 06 01 EU:n solidaarisuusrahaston varojen käyttöönottoon liittyvien tarpeiden kattamiseksi. Tämä uudelleen kohdentaminen on mahdollista, koska koheesiorahastosta kaudella 2007–2013 maksettavat varat liittyvät pitkälti suurhankkeisiin. Suurhankkeet on kuitenkin hyväksyttävä erikseen komission päätöksillä ennen kuin välimaksuja voidaan suorittaa. Koska suurhankkeita ei ennakoida ehdotettavaksi ja hyväksyttäväksi tänä vuonna, vuonna 2008 ei ole odotettavissa merkittäviä välimaksuja. TIIVISTELMÄTAULUKKO RAHOITUSKEHYKSEN OTSAKKEITTAIN Rahoituskehys Otsake/alaotsake | Vuoden 2008 rahoituskehys | Talousarvio 2008 (ml. LT nro 1–4/2008 ja ALTE nro 5–6/2008) | ALTE nro 7/2008 | Talousarvio 2008 + LT nro 1–4/2008 ja ALTE nro 5–7/2008 | |MSM |MM |MSM |MM |MSM |MM |MSM |MM | | 1. KESTÄVÄ KASVU | | | | | | | | | | 1 a. Kasvua ja työllisyyttä edistävä kilpailukyky |10 386 000 000 | |11 086 000 000 |9 768 739 600 | | |11 086 000 000 |9 768 739 600 | |1 b. Kasvua ja työllisyyttä edistävä koheesio |47 267 000 000 | |47 255 948 720 |40 551 565 026 | |- 12 780 000 |47 255 948 720 |40 538 785 026 | | Yhteensä | 57 653 000 000 | |58 341 948 720 |50 320 304 626 | |- 12 780 000 |58 341 948 720 |50 307 524 626 | | Liikkumavara[5] | | |-188 948 720 | | | |-188 948 720 | | | 2. LUONNONVAROJEN SUOJELU JA HALLINTA | | | | | | | | | | josta markkinoihin liittyvät menot ja suorat tuet |46 217 000 000 | |41 400 082 042 |40 889 550 500 | | |41 400 082 042 |40 889 550 500 | | Yhteensä | 59 193 000 000 | |55 564 715 538 |53 241 270 053 | | |55 564 715 538 |53 241 270 053 | | Liikkumavara | | |3 628 284 462 | | | |3 628 284 462 | | | 3. KANSALAISUUS, VAPAUS, TURVALLISUUS JA OIKEUS | | | | | | | | | | 3 a. Vapaus, turvallisuus ja oikeus |747 000 000 | |7 30 274 000 |533 196 000 | | |730 274 000 |533 196 000 | |3 b. Kansalaisuus |615 000 000 | |875 254 197 |968 664 203 |12 780 000 |12 780 000 |888 034 197 |981 444 203 | | Yhteensä | 1 362 000 000 | |1 605 528 197 |1 501 860 203 |12 780 000 |12 780 000 |1 618 308 197 |1 514 640 203 | | Liikkumavara[6] | | |16 883 000 | | | |16 883 000 | | | 4. EU MAAILMANLAAJUISENA TOIMIJANA[7] |7 002 000 000 | | 7 311 218 000 |8 112 728 400 | | | 7 311 218 000 |8 112 728 400 | | Liikkumavara | | | -70 000 000 | | | | -70 000 000 | | | 5. HALLINTO[8] |7 380 000 000 | |7 279 525 455 |7 280 085 455 | | |7 279 525 455 |7 280 085 455 | | Liikkumavara | | | 177 474 545 | | | | 177 474 545 | | | 6. KORVAUKSET | 207 000 000 | |206 636 292 |206 636 292 | | |206 636 292 |206 636 292 | | Liikkumavara | | | 363 708 | | | | 363 708 | | | YHTEENSÄ | 132 797 000 000 |129 681 000 000 | 130 309 572 202 | 120 662 885 029 |12 780 000 | 0 |130 322 352 202 | 120 662 885 029 | | Liikkumavara | | | 3 564 056 995 | 9 560 670 956 | | | 3 564 056 995 | 9 573 450 956 | | [1] EYVL L 248, 16.9.2002, s. 1. [2] EUVL L 343, 27.12.2007, s. 9. [3] Neuvoston asetus (EY) N:o 2012/2002, annettu 11 päivänä marraskuuta 2002, Euroopan unionin solidaarisuusrahaston perustamisesta, EYVL L 311, 14.11.2002, s. 3. [4] Vuosikertomus 2002–2003 ja kertomus uuden välineen ensimmäisenä soveltamisvuonna saaduista kokemuksista, KOM(2004) 397 lopullinen, 26.5.2004. [5] Euroopan globalisaatiorahastoa ei oteta huomioon laskettaessa alaotsakkeen 1 a liikkumavaraa. Joustovälineestä on otettu käyttöön 200 miljoonaa euroa. [6] EU:n solidaarisuusrahastoa koskeva määrä otetaan talousarvioon ylittämällä rahoituskehyksen asianomaisten otsakkeiden määrät, kuten 17 päivänä toukokuuta 2006 tehdyssä toimielinten välisessä sopimuksessa määrätään (EUVL C 139, 14.6.2006). [7] Otsakkeen 4 vuoden 2008 liikkumavara ei sisällä hätäapuvarauksen määrärahoja. Joustovälineestä on otettu käyttöön 70 miljoonaa euroa. [8] Otsakkeen 5 enimmäismäärään nähden jäävää liikkumavaraa laskettaessa on otettu huomioon vuosien 2007–2013 rahoituskehykseen sisältyvä alaviite 1, joka koskee henkilöstön eläkejärjestelmään suorittamia maksuja (77 miljoonaa euroa).